31995R1319
L 127/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1319/95 НА КОМИСИЯТА
от 9 юни 1995 година
за изменение на Регламент (ЕИО) № 338/92 относно определяне на подробни правила за прилагането на Регламент (ЕИО) № 3763/91 на Съвета по отношение на квота на Общността за внос на 8 000 тона пшенични трици, включени в код по КН 2302 30 и с произход от държавите от АКТБ, предназначен за френския департамент Реюнион
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3763/91 на Съвета от 16 декември 1991 г. относно въвеждане на специфични мерки по отношение на някои селскостопански продукти в полза на отвъдморските департаменти на Франция (1), последно изменен с Регламент (ЕО) № 3290/94 (2), и по-специално в член 3, параграф 5 от него,
като има предвид, че прилагането на Споразумението за селското стопанство от Уругвайския кръг налага основни промени в режима на внос; като има предвид, че подробните правила за прилагане на Регламент (ЕИО) № 338/92 (3) на Комисията следва поради това надлежно да се адаптират;
като има предвид, че предвидените в настоящия регламент мерки са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Член 1 от Регламент (ЕИО) № 338/92 се заменя със следното:
„Член 1
Настоящият регламент установява подробни правила за прилагане на годишната квота на Общността за внос във френския департамент Реюнион на освободени от вносно мито 8 000 тона пшенични трици, включени в код по КН 2302 30, с произход от държавите от АКТБ съгласно член 3, параграф 4 от Регламент (ЕИО) № 3763/91.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Той се прилага от 1 юли 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 юни 1995 година.